ফাঁকি দেয়া হচ্ছে সরকারকে। বসরকারী প্রতিষ্ঠানগুলোর ব্যবসা পরিচালনার জন্য স্বাস্থ্য অধিদফতর থেকে সরকারী একটি রেট চার্ট দেয়া আছে। ক্লিনিক্যাল প্যাথলজির ক্ষেত্রে সর্বনিম্ন ৮০ ও সর্বোচ্চ ৬০০ টাকা, মাইক্রোবায়োলজি এ্যান্ড ইমিউনোলজিতে সর্বনিম্ন ১৫০ ও সর্বোচ্চ এক হাজার ৩০০ টাকা, বায়োকেমিস্ট্রিতে সর্বনিম্ন ১২০ টাকা ও সর্বোচ্চ ৮০০ টাকা, হিস্ট্রোপ্যাথলজিতে সর্বনিম্ন ৫০০ ও সর্বোচ্চ ১ হাজার ২০০ টাকা, ড্রাগ এবিউজে সব ধরনের পরীক্ষা সাড়ে ৫০০ টাকা, থেরাপিউটিক ড্রাগের ক্ষেত্রে ৫০০ টাকা ও ভাইরোলজির ক্ষেত্রে সর্বনিম্ন ২০০ ও সর্বোচ্চ ২ হাজার টাকা ফি নির্ধারণ করা হয়। কিন্তু ডায়াগনোস্টিক সেন্টারগুলোতে নির্ধারিত তালিকামূল্যের তুলনায় বহুগুনে বেশি ফি নেয়া হয় বলে অভিযোগ করেছেন ভুক্তভোগী রোগী ও তাদের অভিভাবকরা। ময়মনসিংহের সিভিল সার্জন ডা. একেএম আব্দুর রউফ জানান, ময়মনসিংহে যোগদানের পর থেকে পরিদর্শন শুরু করেছি। চরপাড়া পিউর ডায়াগনোস্টিক সেন্টারেও রিকন্ডিশন পুরনো যন্ত্রপাতি দেখা গেলে, সরঞ্জাম ও যথাযথ লোকবল নিয়োগ নিয়ে করে প্রতিষ্ঠান পরিচালনার জন্য মৌখিক নির্দেশ দিয়েছি। সরেজমিনে দেখা গেছে সিভিল সার্জনের ঐনির্দেশকে বৃদ্ধাঙ্গুলি প্রদর্শন এবং উপেক্ষা করেই চলছে এই প্রতিষ্ঠান।